Document ID: 31996R0652

ΚΑΝΟΝΙΣΜΟΣ (ΕΚ) αριθ. 652/96 ΤΗΣ ΕΠΙΤΡΟΠΗΣ της 11ης Απριλίου 1996 για τροποποίηση του κανονισμού (ΕΚ) αριθ. 3016/95 σχετικά με το άνοιγμα δασμολογικών ποσοστώσεων για το 1996 για αιγοπρόβατα και πρόβειο και αίγειο κρέας που υπάγεται στους κωδικούς ΣΟ 0104 10 30, 0104 10 80, 0104 20 90 και 0204
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 12 παράγραφος 4,
Εκτιμώντας:
ότι η απόφαση 95/592/ΕΚ του Συμβουλίου, της 22ας Δεκεμβρίου 1995, σχετικά με την ολοκλήρωση των αποτελεσμάτων των διαπραγματεύσεων με ορισμένες τρίτες χώρες κατ' εφαρμογή του άρθρου XXIV παράγραφος 6 της ΓΣΔΕ και σχετικά με άλλα συναφή θέματα (3), προβλέπει ειδικότερα πρόσθετες δυνατότητες εισαγωγής για την Αυστραλία, τη Νέα Ζηλανδία και τη Χιλή λόγω της διευρύνσεως της Κοινότητας 7 ότι ο κανονισμός (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα, οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση (4), καθορίζει πρόσθετες ποσότητες για τις εν λόγω χώρες 7
ότι η απόφαση 95/582/ΕΚ του Συμβουλίου, της 20ής Δεκεμβρίου 1995, για τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας, αφετέρου, σχετικά με ορισμένα γεωργικά προϊόντα (5), προβλέπει ειδικότερα δυνατότητες προσθέτων εισαγωγών για την Ισλανδία λόγω της διευρύνσεως της Κοινότητας 7
ότι οι ποσότητες αυτές θα πρέπει να ενσωματωθούν στην ποσόστωση για το 1996 που άνοιξε με τον κανονισμό (ΕΚ) αριθ. 3016/95 της Επιτροπής (6) 7 ότι θα πρέπει να τροποποιηθεί ο εν λόγω κανονισμός 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου και αιγείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 3016/95 τροποποιείται ως εξής:
- η ποσότητα για την Αυστραλία αντικαθίσταται από την ποσότητα των «18 650» τόνων,
- η ποσότητα για τη Νέα Ζηλανδία αντικαθίσταται από την ποσότητα των «226 700» τόνων,
- η ποσότητα για τη Χιλή αντικαθίσταται από την ποσότητα των «3 000» τόνων,
- η ποσότητα για την Ισλανδία αντικαθίσταται από την ποσότητα των «1 350» τόνων.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Απριλίου 1996.

Labels: 3
17
6